《送德远枢密初召赴经筵》
宋代·张守

长驱敌骑傍淮淝，又是忠贤许国时。扶义东吴回日毂，宣威西蜀正参旗。

暂逢贝锦辞黄阁，却续金华上赤墀。联事乌台馀病骨，仰看麟阁写英姿。

作者简介：（1084—1145）常州晋陵人，字子固，一字全真，号东山居士。徽宗崇宁二年进士。擢监察御史。高宗建炎初上防淮渡江利害六事，主张恢复中原，反对画江自守。历御史中丞、翰林学士、同签书枢密院事。四年，除参知政事。未几罢知绍兴府，改福州。六年，复参知政事，兼权枢密院事。后历知婺州、洪州、建康府。卒谥文靖。有《毗陵集》。